Anexa

Directiva 2014/52/UE a Parlamentului European și a Consiliului din 16 aprilie 2014 de modificare a Directivei 2011/92/UE privind evaluarea efectelor anumitor proiecte publice și private asupra mediului (*publicat în Jurnalul Oficial al Uniunii Europene nr. L.124 din 25.04.2014)*

Anexa II.A – informații menționate la art.4 alin.(4)

*(informațiile care trebuie furnizate de inițiatorul proiectului, pentru proiectele cuprinse în anexa II)*

1. O descriere a proiectului, care să cuprindă, în special:
2. O descriere a caracteristicilor fizice ale întregului proiect și, dacă este cazul, a lucrărilor de demolare

Sonda **251 Scarisoara Noua** a avut ca obiectiv exploatarea Miocenului si Eocenului. Sonda a fost săpată în anul 1986, și-a încheiat activitatea în anul 2002 și a fost abandonată în adâncime în anul 2018. Sonda a fost săpată în punctul de coordonate Stereo 1970: X=680336.19, Y=293582.26. Întrucât sonda și-a atins obiectivul geologic, aceasta a fost inclusă în proiectul de abandonare de adâncime.

Lucrarile de abandonare in adancime a sondei au fost realizate in anul 2018 in conformitate cu prevederile Ordinului nr. 8 din 2011 emis de ANRM pentru aprobarea Instructiunilor tehnice privind avizarea operatiunilor petroliere de conservare, abandonare si, respectiv, de ridicare a abandonarii/conservarii sondelor de petrol si ale acordului de abandonare nr. 490-AB/08.02.2018 emis de ANRM pentru sonda 251 Scarisoara Noua.

In urma vizitei pe amplasamentul sondei 251 Scarisoara Noua, realizata in data de 15.06.2018, s-a constatat faptul ca pe amplasament nu se află construcții propriu-zise, ci doar beciul sondei și o zona de pamant cu pietris, ce se vor desființa în totalitate. Elementele care nu sunt vizibile la suprafata, dar care pot fi identificate in timpul executiei lucrarilor, sunt fundatie MAST si ancore.

Drumul de acces este din pamant, de aceea acesta nu necesita lucrari de dezafectare, ci doar discuire, nivelare si inierbare.

De asemenea, in vederea evaluarii calitatii solului din amplasamentul sondei, au fost prelevate probe de sol, care au fost ulterior analizate de laboratorul ALS Life Sciences Romania, acreditat RENAR. In urma analizarii solului, s-a identificat faptul ca nu exista contaminare cu hidrocarburi.

Luand in considerare faptul ca pe amplasamentul sondei nu a fost identificata contaminare cu hidrocarburi, nu este necesara executarea unor lucrari de remediere si reabilitare amplasament.

Principalele lucrari propuse a fi executate sunt urmatoarele:

1. Organizarea de santier si pregatirea amplasamentului pentru executia lucrarilor;
2. Deconectarea utilitatilor, daca este cazul;
3. Debransarea si dezafectarea conductelor si instalatiilor tehnologice, daca se vor identifica in timpul lucrarilor;
4. Lucrari de demolare, respectiv:

* Demolarea structurilor de beton – se va realiza prin mijloace mecanice;
* Dezafectarea suprafetei pietruite – se va realiza prin indepartarea stratului format din amestecul de piatra si pamant;
* Lucrari de curatare a beciului – volumul de sol contaminat rezultat: 8 [mc]

Dupa finalizarea curatarii beciului se vor preleva probe de sol din peretii golului rezultat, iar raportarea acestora se va face la valorile de referinta prevazute in Ordinul 756/1997 pentru categoria de folosinta a terenului. Rezultatele obtinute in urma analizei se vor transmite la APM Satu Mare sub forma de raport de incercare, insotite de planul de prelevare probe.

Deșeurile rezultate în urma dezafectării construcțiilor de pe amplasament se vor stoca temporar, selectiv, in spatii special amenajate si vor fi transportate in vederea tratarii/valorificarii/eliminarii prin societati specializate autorizate.

Încărcarea și transportul solului contaminat se va efectua cu mijloace de transport autorizate, către stațiile de bioremediere OMV Petrom SA sau ale altor operatori economici autorizați în acest sens.

La finalizarea lucrarilor, se va executa umplerea golurilor cu sol curat furnizat din surse autorizate în acest sens.

Suprafețele afectate de lucrari se vor nivela si inierba.

1. O descriere a amplasării proiectului, acordându-se o atenție specială sensibilității ecologice a zonelor geografice susceptibile de a fi afectate

Amplasamentul sondei 251 Scarisoara Noua este situat în extravilanul comunei Piscolt, jud.Satu Mare. Suprafața terenului aferent sondei 251 Scarisoara Noua este de 1108.00 [mp], din care 900.00 [mp] reprezintă careul sondei și 208.00 [mp] reprezintă drumul de acces din pamant.

Categoria de utilizare a terenului este curti constructii si drum.

Terenul se invecineaza cu:

N - Proprietatea Primariei Piscolt;

E - Proprietatea Primariei Piscolt;

S - Proprietatea Primariei Piscolt;

V - Proprietatea Primariei Piscolt.

Lucrarile care vor fi efectuate nu prezinta risc pentru asezarile umane. In zona nu exista obiective de interes public.

Amplasamentul sondei este inclus in siturile Natura 2000: RO SCI 0020 Campia Careiului si RO SPA 0016 Campia Nirului – Valea Ierului.

RO SCI 0020 Câmpia Careiului este un sit de importanță comunitară (SCI) desemnat în scopul protejării biodiversității și menținerii într-o stare de conservare favorabilă a florei și faunei sălbatice, precum și a habitatelor de interes comunitar aflate în arealul zonei protejate. Aria naturală este situată în extremitatea nord-vestică a Transilvaniei (în apropierea limitei de graniță cu Ungaria), pe teritoriile județelor Bihor și Satu Mare si se extinde pe suprafaţa totală de cca. 24.224 ha. Aria naturală dispune de 12 tipuri de habitate naturale (Păduri ripariene mixte cu Quercus robur, Ulmus laevis, Fraxinus excelsior sau Fraxinus angustifolia, din lungul marilor râuri; Vegetație de silvostepă eurosiberiană cu Quercus spp; Zăvoaie cu Salix alba și Populus alba; Pajiști xerice pe substrat calcaros; Pajiști cu Molinia pe soluri calcaroase, turboase sau argiloase; Pajiști de altitudine joasă; Pajiști aluviale din Cnidion dubii; Comunități de lizieră cu ierburi înalte higrofile de la nivelul câmpiilor, până la cel montan și alpin; Cursuri de apă din zonele de câmpie, până la cele montane, cu vegetație de Ranunculion fluitantis și Callitricho-Batrachion; Râuri cu maluri nămoloase cu vegetație de Chenopodion rubri si Bidention; Depresiuni umede intradunale și Dune panonice) ce asigură condiții de hrană și viețuire mai multor specii faunistice (mamifere, păsări, amfibieni, reptile, pești, insecte), dintre care unele enumerate în anexa I-a a Directivei Consiliului European 92/43/CE din 21 mai 1992 (privind conservarea habitatelor naturale și a speciilor de faună și floră sălbatică) sau aflate pe lista roșie a [IUCN](https://ro.wikipedia.org/wiki/IUCN), și protejează elemente floristice rare.

RO SPA 0016 Campia Nirului – Valea Ierului se întinde pe o suprafaţă totală de cca. 38.682,1 ha în judeţele Satu Mare şi Bihor. Este caracterizat printr-o varietate a habitatelor seminaturale, fâneţe, păşuni, tufărişuri, terenuri arabile extensive, păduri de foioase, lacuri de acumulare, heleştee. Situl cuprinde următoarele arii naturale protejate: Pădurea de frasini Urziceni, Dunele de nisip de la Foieni, Mlaştina de la Vermeş și Complexul hidrografic Valea Rece de la Sălacea. Situl este caracterizat printr-o heterogenitate mare a habitatelor (fâneţe, păşuni, tufărişuri, terenuri arabile extensive, păduri de foioase, lacuri de acumulare, heleșteie), care adăpostesc o avifaună bogată atât ca număr de specii cât şi ca dimensiuni populaţionale. De remarcat este faptul că în acest sit se găsește o treime din habitatul de dune de nisip din țară. Situl a fost desemnat în scopul conservării a 26 de specii de păsări de interes comunitar între care se găsesc atât specii de habitate forestiere, cât şi specii de habitate deschise şi zone umede.

1. O descriere a aspectelor de mediu susceptibile de a fi afectate în mod semnificativ de proiect

In conformitate cu prevederile Ordinului 135/2010 si al continutului cadru si indicatiilor prevazute in Anexa nr. 5, la stabilirea impactului potential au fost luate in considerare si factori precum: impactul asupra faunei si florei, solului, calitatii aerului, climei, zgomotelor si vibratiilor, pisajului si mediului vizual, etc. si asupra interactiunilor dintre aceste elemente, inclusiv natura impactului (adica impact direct, indirect, secundar, cumulativ, pe termen scurt, mediu si lung, permanent si temporar, pozitiv si negativ); extinderea impactului (zona geografica, numarul populatiei/ habitatelor/ speciilor afectate); magnitudinea si complexitatea impactului; probabilitatea impactului; durata, frecventa si reversibilitatea impactului; masurile de evitare, reducere sau amelioare a impactului semnificativ asupra mediului; natura transfrontaliera a impactului. Lucrările propuse în cadrul proiectului sunt lucrari ce au drept scop diminuarea sau eliminarea impactului asupra mediului produs de activitatea istorica de extractie desfasurata in cadrul sondei. In acest sens, lucrarile propuse nu vor avea impact negativ asupra elementelor mentionate mai sus, din contra, prin execuția lucrărilor menționate mai sus, impactul adus mediului va fi unul pozitiv, direct si local.

Tinand cont ca amplasamentul se afla pe teritorului siturilor RO SCI 0020 Campia Careiului si RO SPA 0016 Campia Nirului – Valea Ierului, se recomanda urmatoarele masuri:

* lucrarile propuse se vor realiza in afara perioadelor de reproducere a speciilor de pasari;
* se vor limita pe cat posibil suprafetele folosite privind amplasarea utilajelor si echipamentelor;
* amplasamentul materialelor folosite cat si amplasamentul deseurilor rezultate se vor demarca si limita la suprafete cat mai reduse;
* se vor utiliza pe cat posibil cai de acces din afara sitului, evitandu-se astfel pe cat posibil tranzitarea sitului cu mijloacele de transport;
* se vor utiliza echipamente si utilaje cu nivel redus de zgomot si vibratii si de asemenea cu nivel scazut de emisii si noxe;
* se propune o perioada cat mai scurta de realizare a lucrarilor;
* instruirea personalului muncitor cu privire la respectarea masurilor de protectie a sitului;
* la finalizarea lucrarilor se va asigura aducerea la folosinta naturala a posibilelor suprafete ocupate temporar;
* gestionarea deseurilor rezultate din activitatea de dezafectare se va realiza corespunzator prin amenjarea unui spatiu special destinat colectarii acestora si preluarea acestora de catre societati autorizate, functie de tipul deseurilor;
* curatarea zilnica la sfarsitul programului de lucru a frontului de lucru;
* interzicerea spalarii autovehiculelor si utilajelor in zona de lucru.

Avand in vedere tipul si complexitatea redusa a lucrarilor, precum si masurile propuse, probabilitea impactului asupra speciilor din siturile Natura 2000: RO SCI 0020 Campia Careiului si RO SPA 0016 Campia Nirului – Valea Ierului este una redusa pe perioada de realizare a proiectului. Asadar, magnitutidea si complexitatea impactului se pot clasifica ca nesemnificative.

1. O descriere a efectelor semnificative probabile asupra mediului ale proiectului, în limita informațiilor disponibile privind aceste efecte, și care rezultă din:
2. Reziduurile și emisiile preconizate, precum și eliminarea deșeurilor, dacă este cazul

Pe parcursul lucrarilor prevazute in proiect nu vor rezulta ape uzate tehnologice. De asemenea, in conditii normale, lucrarile propuse in proiect nu vor constitui o sursa de poluare a solului.

In timpul realizarii lucrarilor propuse pot aparea emisii in atmosfera, datorate traficului autovehiculelor si utilajelor. Aceste emisii vor fi locale, vor avea loc pe perioade limitate de timp si nu vor avea un impact asupra calitatii aerului.

In perioada de realizare a lucrarilor propuse prin proiect este obligatorie gestionarea corespunzatoare a deseurilor in conformitate cu reglementarile legale in vigoare. Deseurile rezultate vor fi stocate temporar pe categorii, in spatii/recipiente special amenajate si vor fi preluate de societati specializate in colectarea/tratarea/valorificarea/eliminarea deseurilor.

Solul contaminat se va incarca si transporta cu mijloace de transport autorizate către stațiile de bioremediere OMV Petrom SA sau ale altor operatori economici autorizați în acest sens.

1. Utilizarea resurselor naturale, în special a solului, a terenurilor, a apei și a biodiversității.

Prezentul proiect nu implica construirea unui obiectiv, ca atare nu va fi necesara utilizarea de resurse naturale pentru realizarea si functionarea acestuia.

Proiectul are in vedere realizarea lucrarilor de dezafectare/demolare/desfiintare a elementelor/facilitatilor de suprafata ale sondei, inclusiv curatarea beciului sondei. La finalizarea lucrarilor, se va executa umplerea golurilor rezultate cu sol curat furnizat din surse autorizate în acest sens. Avand in vedere amploarea lucrarilor propuse, cantitatea de sol curat necesara va fi redusa.

Activitatile ce se vor desfasura in cadrul proiectului **nu vor afecta**respectarea obiectivului de asigurare, menținere și refacere a stării favorabile de conservare pentru toate speciile și habitatele de interes comunitar, așa cum se prevede în directivele europene de conservare a naturii.